**HRVATSKA GORSKA SLUŽBA SPAŠAVANJA**

**Odjel za razvoj i projekte**

**Izvještaj s 20. Operativnog sastanka Odjela za razvoj i projekte HGSS-a**

U subotu, 06. ožujka 2021. godine, u HGSS Stanici Gospić, održan je 20. Operativni sastanak Odjela za razvoj i projekte na kojemu je uz članove Odjela prisustvovao pročelnik HGSS-a, Josip Granić, te predstavnici stručnih Komisija i Odjela HGSS-a. Pojedini predstavnici, sastanku su se odazvali online.

Glavna tema sastanka bila je *EU fondovi - potrebe i aktivnosti HGSS-a usklađene s ciljevima Strategije razvoja Službe, izlaganja predstavnika Komisija/Odjela*.

\*\*\*

Na samom početku sastanka, prisutnima je od strane Odjela za razvoj i projekte podnesen kratki informativni pregled referentnih projekata HGSS-a od 2012. godine do danas s naglaskom na projekte HGSS-a u provedbi.

Daljnji plan i program sastanka pratio je sadržaj dokumenta *Strateški projekti HGSS-a za Programsko razdoblje EU fondova 2021.-2027.,* pri čemu su prisutni prošli kroz prijedlog od sedam strateških projekata HGSS-a navedenih u sklopu još ne usvojenog dokumenta Strategija upravljanja rizicima od katastrofa do 2030. Nositelj dokumenta je Ministarstvo unutarnjih poslova RH.

Sukladno prirodi strateških projekata, pristupilo se raspravi o ulaganjima i pravcu razvoja pojedine Komisije/Odjela. Predstavnici istih imali su priliku iznijeti svoja razmišljanja te ukazati na potrebe ulaganja. Prilikom iznošenja spomenutog, naglasak se stavljao na financijsku komponentu u vidu zadovoljavanja potreba kroz redovni proračun HGSS-a i/ili Programsko razdoblje EU fondova 2021.-2027.

Do kraja sastanka, priliku za izlaganjem imali su svi prisutni predstavnici Komisija/Odjela, a osnovni zaključci istog mogu se naći u popratnom dokumentu pisanom za vrijeme trajanja samoga sastanka.

\*\*\*

Temeljem podataka i donesenih zaključaka sa sastanka, Odjel za razvoj i projekte pristupiti će daljnjim koracima pripreme za nadolazeće programsko razdoblje. Tijekom cijeloga vremena, procesu će se pristupati transparentno s ciljem podizanja razine informiranosti unutar HGSS-a te razumijevanja budućih procesa djelovanja.

Sukladno navedenom, metodologija daljnjeg postupanja biti će analitičke naravi u suradnji s pročelnikom HGSS-a i svim predstavnicima stručnih Komisija/Odjela, a potom će uslijediti tematski sastanci (ulaganja u kapitalnu opremu, ulaganja u tehničku opremu, infrastrukturna ulaganja, ….) s istim sudionicima.

\*\*\*

Termin 21. Operativnog sastanka Odjela biti će naknadno dogovoren, ali o istome će svi biti na vrijeme obaviješteni.

10. ožujka 2021. godine